Οι ειρηνευτικές συνομιλίες ανήκουν στο παρελθόν πλέον.
Μετά την αποτυχία της αντιπροσωπείας στην ειρηνευτική διάσκεψη,
μας απομένει μόνο ένας δρόμος.
Ο πόλεμος.
Να θυμάστε αυτήν τη στιγμή.
Τα ονόματά σας θα γραφτούν στην ιστορία του Παγιάν
ως οι γυναίκες κι οι άντρες που στάθηκαν πλάι στη βασίλισσά τους
για να οδηγήσει το Παγιάν σε μια νέα και ευλογημένη εποχή.
Λέει ψέματα. Κάποιος πρέπει να τη σταματήσει.
Όχι τώρα.
Λόρδε Χάρλαν, έχουν υπογράψει όλοι οι εκπρόσωποι;
Ναι.
Έχουν προστεθεί οι κόμποι όλων των εκπροσώπων.
Τότε, λαίδες και λόρδοι,
είμαστε σε πόλεμο πλέον.
Οι λοχαγοί σας να αναφερθούν στον αρχιστράτηγό μου για αναθέσεις.
Υπάρχει άλλο ένα ζήτημα που πρέπει να συζητηθεί.
Πριγκίπισσα Μάγκρα, πάντα έχεις κάτι να προσθέσεις, έτσι; Τι συμβαίνει πάλι;
Αφορά τους Ανιχνευτές Μάγων.
Τι μ' αυτούς;
Δεν θα πολεμήσουν για εσάς.
Οι Ανιχνευτές μου θα κάνουν ό,τι προστάξω, όπως σε ολόκληρη τη βασιλεία μου.
Είναι ο στρατός μου.
Όχι!
Ο δικός μου στρατός είναι.
Ταμάκτι Τζουν;
Χαίρομαι που δεν με έχετε ξεχάσει.
Είσαι ζωντανός! Δόξα τω Θεώ Φλόγα!
Δεν φαντάζεσαι τι πέρασα!
Όταν συναλλάσσεσαι με ψέματα, βεβαιώσου πως η αλήθεια θάφτηκε με τους νεκρούς.
-Ψέματα; -Συ είσαι που κατέστρεψες την Κάνζουα.
Αυτός λέει ψέματα!
Συλλάβετέ τον!
Είπα να τον συλλάβετε!
Δεν υπηρετούν εσένα πια.
-Τακ! -Τακ! Τακ!
Τακ! Τακ! Τακ!
Τακ! Τακ! Τακ! Τακ!
Συ ήσουν εκείνη που δολοφόνησε τον ίδιο της τον λαό…
που σκότωσε τις οικογένειές τους.
Τη δική μου οικογένεια.
Συ ήσουν εκείνη που προσπάθησε να με δολοφονήσει.
Σοβαροί οι ισχυρισμοί σας, στρατηγέ.
Δεν είναι ισχυρισμοί. Είναι αλήθειες.
Όπως εσείς, λοχαγέ Γκόσετ,
υπήρξα αφοσιωμένος στο στέμμα όλη μου τη ζωή.
Μα αυτή η βασίλισσα…
αυτή η γυναίκα…
αυτό… το πράγμα
είναι ένα βδέλυγμα.
Συνεχίζει να ψεύδεται!
Μάγκρα, πες τους ότι ψεύδεται.
Μιλά την αλήθεια.
Πρόδωσες τον λαό σου για τελευταία φορά.
Αυτό το συμβούλιο πρέπει να πάρει μια απόφαση.
Ο πόλεμος είναι πλέον αναπόφευκτος.
Μα θα μας καθοδηγεί αυτή η ψεύτρα φόνισσα…
ή θα πολεμήσουμε για την αληθινή βασίλισσα…
Μάγκρα;
Ώστε πρόκειται για πραξικόπημα.
Καταλαβαίνω.
Στην πιο μαύρη ώρα του έθνους μας,
η αδελφή μου καταφεύγει στον δόλο και στα ψέματα για να κλέψει τον θρόνο.
Μα ξεχνά ότι έχω πολύ μεγαλύτερο στρατό από μερικούς Ανιχνευτές Μάγων.
Λοχαγέ Γκόσετ, αιχμαλώτισε αυτούς τους προδότες.
Ναι…
Όχι.
Ο στρατός της Πένσα στηρίζει τη βασίλισσα Μάγκρα.
Δεν είναι η γαμημένη η βασίλισσά σας!
Ας συμφωνήσουμε ότι διαφωνούμε.
Επιβεβαιώνω τους ισχυρισμούς του Ταμάκτι Τζουν ως αληθείς.
Έχω μάρτυρες από την Κάνζουα που θα σας πουν
ότι η καταστροφή της πόλης ήταν δικό της κάμωμα.
Και βασίλισσα ή μη,
προδοσία και φόνος τιμωρούνται με θάνατο.
Σταθείτε, σταθείτε. Δικαιούμαι μια δίκη.
Εσύ η ίδια μόλις κήρυξες τον πόλεμο που τόσο απεγνωσμένα ήθελες.
Και κομπιάζοντας τη διακήρυξη του πολέμου,
μεταβίβασες την εξουσία από τα δικαστήρια…
στους στρατηγούς.
Το σκέφτηκες πολύ καλά.
Είχα αρκετό χρόνο.
Σ' ευχαριστώ για την υπηρεσία σου.
Στάσου!
Κυοφορεί!
Η Σίμπεθ έχασε το παιδί της λίγο αφότου αφιχθήκαμε στην Πένσα.
Είναι άλλο αυτό.
Σχηματίζεται ακόμη.
Τον διαισθάνομαι έντονα.
Αυτό το παιδί δεν πρέπει να δολοφονηθεί για τα κρίματα της μητέρας.
Ο θάνατός της μπορεί να περιμένει, Φρύνε.
Δυο φορές δεν κατάφερες να με σκοτώσεις, Ταμάκτι.
-Πάρτε την από δω. -Η προφητεία παραμένει!
Κι ο Θεός Φλόγα είναι ακόμη μαζί μου.
Το παιδί έχει έρθει εγκαίρως για να σώσει τη μητέρα του!
Λαέ, μείνε πιστός στο στέμμα!
Μη σταματήσετε μέχρι να επιστρέψει στον θρόνο της η βασίλισσα!
Κι εσάς, προδότες, θα σας γδάρουν ζωντανούς!
Βάλ' τη στα δωμάτιά της υπό φρούρηση.
Δεν είναι συνετό να την κρατήσουμε εδώ.
Είναι το πιο οχυρωμένο κτίριο στην Πένσα.
Σιωπή.
Το ακούτε αυτό;
Το Γούντβεϊλ έπεσε.
Πήραμε το Γούντβεϊλ με μηδενικές απώλειες Τριβάντιαν.
Χάρη στην όρασή σου, φτάσαμε μέρες νωρίτερα απ' ό,τι μας περίμεναν.
Κατάφεραν να κάνουν σινιάλο, όμως.
Η Πένσα ξέρει ότι ερχόμαστε.
Δεν θα είναι πιο έτοιμοι για τη σφοδρότητα αυτής της μάχης.
Και μόλις το συμβούλιο μάθει για τη γρήγορη νίκη…
θα επικυρώσει επιτέλους τη στρατηγική μου.
Να χρησιμοποιήσουμε στρατιώτες με όραση;
Στρατηγέ, σας παρακαλώ, το συμβούλιο δεν πρέπει να μάθει για μένα.
Δεν θα σε ταυτοποιήσω μέχρι να είναι ασφαλές.
Ρεν, σ' έχω σαν θυγατέρα μου.
Θα σε προστατεύσω. Έχεις τον λόγο μου.
Οι Τριβάντιαν έφτασαν στο Γούντβεϊλ ταχύτερα από το αναμενόμενο.
Με αυτόν τον ρυθμό θα είναι στην Πένσα σε πέντε-έξι ημέρες.
Πώς γίνεται να κινούνται τόσο γρήγορα;
Τους καθοδηγούν στρατιώτες με όραση.
Οι Τριβάντιαν δεν θα ενέκριναν οποιαδήποτε μορφή όρασης.
Ο αρχιστράτηγος τους στρατολογεί και τους εκπαιδεύει κρυφά.
Αν οι Τριβάντιαν φτάσουν στην Πένσα, έχουμε τελειώσει.
Συμφωνώ. Γκρίνχιλ Γκαπ. Είναι ακόμη ενεργό το οχυρό;
-Ασφαλώς. Πλήρως οχυρωμένο, 20 άνδρες. -Θα υπερασπιστούμε τη θέση μας εκεί.
Όχι. Το Γκρίνχιλ Γκαπ είναι δίπλα στην Πένσα. Υπερβολικά κοντά.
Μόνο από εκεί θα ελέγξουμε ψηλά.
Έχουμε μια ευκαιρία.
Νεότερα για τους αριθμούς τους;
Έχουν πολλές δυνάμεις στα δυτικά.
Οι κατάσκοποί μας υπολογίζουν 250 άνδρες. Μικρή δύναμη για τα δεδομένα τους.
Μεγαλύτερη από τη δική μας.
Θέλω κάθε διαθέσιμο στρατιώτη και πολεμοφόδια του Παγιάν
στο Γκρίνχιλ Γκαπ σε δύο ημέρες.
Λοχαγέ Γκόσετ, ετοιμαστείτε.
Προελαύνουμε μόλις υψωθεί ο Θεός Φλόγα.
Όχι. Σκέψου, Μάγκρα.
Αν όντως έχουν στρατιώτες με όραση, μειονεκτούμε ακόμη περισσότερο.
Θα έχετε κι εσείς στρατιώτες με όραση.
-Όχι. -Θα έρθουμε.
Δεν είστε στρατιώτες.
Είμαστε τα παιδιά της βασίλισσας. Είναι και δική μας μάχη.
Έχει δίκιο ο πατέρας σας. Δεν είστε εκπαιδευμένοι.
Δεν είστε υποχρεωμένοι να πολεμήσετε επειδή βλέπετε.
-Δεν θέλω να παρέμβω στα οικογενειακά… -Τότε, μην το κάνεις.
Μα όπως έχεις πει κι εσύ ο ίδιος πολλάκις, ο εχθρός είναι μακράν ανώτερος.
Χρειαζόμαστε κάθε δυνατό πλεονέκτημα στη μάχη.
Η όραση δεν προσφέρει πλεονέκτημα στη μάχη.
Όπως έχω μάθει από τα παιδιά μου,
πολύ συχνά η όραση τα προδίδει,
κι οι στρατιώτες με όραση θα δώσουν στον στρατό του Ίντο μια ψευδή σιγουριά.
Ας μην κάνουμε το ίδιο λάθος.
Ο Ίντο έχει αναπτύξει συστήματα για να τους χρησιμοποιεί.
Το είδα με τα μάτια μου.
Μπαμπά, είσαι τρανός πολεμιστής, μα…
η αλήθεια είναι ότι κάνουμε πράγματα που εσείς δεν μπορείτε.
Ακριβώς το ίδιο είπε ο Τζερλαμαρέλ προτού του πάρω τα μάτια.
Δεν μας προστατεύεις από αυτήν τη μάχη.
Δεν είναι μάχη!
Είναι μακελειό, και δεν θα εμπλακούν τα παιδιά μου!
-Θα το κάνω! -Κι εγώ.
Μάγκρα.
-Δεν στέλνουμε τα παιδιά μας στον πόλεμο. -Δεν μπορώ να τα εμποδίσω.
Αυτό είναι που έγινες βασίλισσα για να τα προστατεύσεις;
Λες εμένα να μου είναι ευκολότερο να τα αφήσω;
Πίστεψέ με, θα ήθελα όσο τίποτα να τα κλειδώσω μέσα.
Κάνε το! Θα τα αναγκάσουμε να μείνουν πίσω.
Η Χάνιβα και ο Κοφούν δεν είναι πλέον παιδιά.
Είναι ενήλικες, με δικές τους απόψεις και ιδέες.
Δεν πάει πολύς καιρός
από τότε που ολόκληρος ο κόσμος μας ήμασταν εμείς οι τέσσερις.
Δεν χρειαζόμασταν τίποτα απ' όλα αυτά.
Όταν χωριστήκαμε,
θα πίστεψες πως δεν θα ξανάσμιγε η φαμίλια σου.
Μα τώρα την έχεις.
Ας πάρουμε τα παιδιά μας.
Ας ξαναγίνουμε οικογένεια. Δεν είναι δική μας μάχη αυτή!
Σε παρακαλώ, πάψε να το λες αυτό.
Η αδελφή σου ξεκίνησε τον πόλεμο!
Όλοι έχουμε κάνει επιλογές που μας έφεραν εδώ σήμερα.
Ο πόλεμος πλησιάζει και πρέπει να τον αντιμετωπίσουμε κατά μέτωπο.
Μιλάς για τον πόλεμο σαν να τον έχεις βιώσει.
Δεν έχεις ιδέα πού στέλνεις τα παιδιά μας.
-Δεν τα στέλνω… -Εσύ θα φταις για τον θάνατό τους!
Έκανα ό,τι μπορούσα για να αποφύγω αυτόν τον πόλεμο.
Μα τώρα δεν έχω επιλογή παρά να τον κερδίσω.
Δεν μπορείς.
Πού πας;
Πάω στον πόλεμο. Μαζί με την υπόλοιπη φαμίλια σου.
Θες να τα μετρήσεις;
Ποτέ δεν μ' έχεις ρίξει.
Ούτε κι εσύ απέτυχες ποτέ σε αποστολή.
Μόλις λαμβάνω την πληρωμή, το συμβόλαιο σφραγίζεται.
Πες ότι συμφωνείς.
Κάθε φορά τα ίδια πρέπει να λέμε;
-Πες ότι συμφωνείς. -Συμφωνώ.
Το συμβόλαιο δεν μπορεί να ακυρωθεί. Πες ότι συμφωνείς.
Συμφωνώ.
Κάν' το τώρα.
Αντί να παραμονεύεις, δεν έρχεσαι μαζί μου;
Ο άντρας που έφυγε τώρα. Ποιος ήταν;
Προσευχήσου να μη χρειαστεί να μάθεις.
Μπάμπα;
Ξέρω ότι είσαι εκεί.
Έχεις βρεθεί μέσα μου, Κοφούν. Αναγνωρίζω την οσμή σου και στον ύπνο.
Γιατί δείχνεις χαρούμενη;
Γιατί να μην είμαι;
Η πίστη μου έχει αποκατασταθεί.
Η προφητεία συνεχίζει να ισχύει.
Καταλαβαίνεις; Είσαι ένα ιερό εργαλείο του Θεού Φλόγα.
Το μωρό…
είναι δικό μου;
Ξέρεις εσύ…
-Όπως ξέρει κάθε πατέρας. -Όχι. Με χρησιμοποίησες.
Δεν θυμάμαι να παραπονιέσαι.
Όχι. Σταμάτα!
Τι κάνεις;
Τι είναι αυτό;
Σταμάτα το αυτήν τη στιγμή.
Αν θέλεις.
Μπορείς να βάλεις τέλος στον εφιάλτη σου.
Σου υποσχέθηκα να μη σου πω ποτέ ψέματα, Κοφούν.
Θα σου πω την αλήθεια, λοιπόν.
Ακόμη θεωρείς τον εαυτό σου παιδί.
Κι αυτό σε κάνει αδύναμο άνδρα.
Ήρθε η ώρα να φανείς δυνατός.
Αυτό το παιδί είναι γιος σου και θα πρέπει να τον διεκδικήσεις.
Ασχέτως της όποιας ανώριμης ντροπής ίσως νιώθεις γι' αυτό,
όχι μόνο επειδή είναι γιος σου, αλλά και δικός μου.
Αυτό το παιδί είναι ζωτικής σημασίας για το μέλλον του Παγιάν.
-Τι θες να πεις; -Πήγα να το εξηγήσω στον Τζερλαμαρέλ,
μα πίστευε πως η όρασή του σήμαινε ότι δεν χρειαζόταν κανέναν άλλο.
Ότι μπορούσε να φύγει, να φτιάξει τον δικό του κόσμο.
Αυτός ο κόσμος ανήκει ακόμη στους μη έχοντες όραση.
Μόνο εγώ, η χρισμένη από τη Θεό, μπορώ να τον βγάλω από το σκοτάδι,
προς ένα νέο μέλλον με οδηγό το φως.
Δεν είσαι βασίλισσα πια.
Μα και βέβαια είμαι.
Όλα θα διευθετηθούν. Είναι Θεού θέλημα.
Ήταν θέλημά της να δολοφονήσεις και τον λαό της Κάνζουα;
Η καταστροφή της Κάνζουα με έφερε εδώ.
Σ' εσένα. Στο μωρό μας.
Θα σε σκοτώσουν τη στιγμή που θα γεννηθεί.
Το μωρό σου θα είναι ορφανό.
Όχι. Είναι γιος πρίγκιπα.
Δεν είμαι πατέρας κανενός.
Αν τον εγκαταλείψεις, δεν διαφέρεις απ' τον Τζερλαμαρέλ.
Πες τους την αλήθεια, Κοφούν.
Είναι αίμα σου!
Αν πεθάνεις στη μάχη, η αλήθεια θα πεθάνει μαζί σου!
Πες τους το!
Φέρσου αντρίκια!
Μεγαλειοτάτη.
Άκουσα μια φήμη πως η ίδια η βασίλισσα ζωνόταν για τη μάχη.
Και σκέφτεσαι να μ' εμποδίσεις;
Δεν σκέφτομαι καθόλου εσάς.
Σκέφτομαι τους στρατιώτες που θα πεθάνουν για να σας προστατεύσουν.
Δεν χρειάζομαι προστασία.
Είναι ανώφελο να έρθει η βασίλισσα αν δεν το γνωστοποιήσει.
Κι εφόσον το γνωστοποιήσει, η στρατιά της θα επικεντρωθεί περισσότερο
στην ασφάλειά της παρά στη νίκη.
Θα γίνει βάρος.
Καταλαβαίνεις τι μου ζητάς;
Δεν σας το ζητώ.
Δεν είμαι η αδελφή μου.
Δεν θα στείλω τον λαό μου, την οικογένειά μου στη μάχη
ενώ εγώ θα μείνω πίσω να πίνω τσάι!
Αυτή είναι αντίδραση μητέρας, όχι βασίλισσας.
Συναισθηματική. Όχι πρακτική.
Έχω χρέος να κερδίσω τη μάχη.
Και δεν θα θέσω σε κίνδυνο το σχέδιο μάχης.
Ούτε καν εξαιτίας σας.
"Συναισθηματική";
Και τι προτείνεις να κάνω, λοιπόν;
Θα κάνετε…
αυτό που οφείλει κάθε σπουδαίος ηγέτης.
Θα ευλογήσετε και θα εμπνεύσετε τον στρατό σας.
Και θα είστε εδώ να μαζέψετε τα κομμάτια όταν επιστρέψουμε.
Μιλάς σοβαρά.
Ξέρετε να κάνω ποτέ κάτι άλλο;
Μαθαίνω πως θα μας συνοδεύσεις.
Δεν ακούγεται σαν συνηθισμένο θείο οστό. Μου επιτρέπεις;
Βαρύ.
Δύσχρηστο.
Για μικρό χέρι, ναι.
Απρόσμενες συμμαχίες.
Πολεμάς με τον πρώην εχθρό σου ενάντια στην πρώην πατρίδα σου.
Πολεμώ για την οικογένειά μου, όχι για το στέμμα.
Η γυναίκα σου είναι το στέμμα. Υπάρχει κάποια διαφορά, λοιπόν;
Καταλαβαίνω.
Κι εγώ υπήρξα κάποτε σύζυγος.
Και πατέρας.
Στην Κάνζουα.
Ναι. Στην Κάνζουα.
Λυπάμαι για την απώλειά σου.
Εσύ μαχόσουν για χρόνια στην υπηρεσία της φαμίλιας σου.
Κι εγώ έχασα τη δική μου στην υπηρεσία της μάχης.
Στ' αλήθεια ελπίζω να φανείς πιο τυχερός.
Ο ίδιος μου ο αδελφός μας χωρίζει από τη νίκη.
Ασχέτως αποτελέσματος, εγώ θα χάσω.
Αν υπάρχει καλύτερος ορισμός του πολέμου…
δεν τον έχω ακούσει ακόμη.
Ξέρεις ότι δεν θα κερδίσουμε.
Είναι καλύτερα εκπαιδευμένοι. Είναι καλύτερα οπλισμένοι.
Τουλάχιστον είμαστε λιγότεροι.
Εσύ κι εγώ είμαστε στρατιώτες.
Πολεμάμε ακόμη κι αν ξέρουμε ότι θα χάσουμε.
Αυτό μας ξεχωρίζει από τους άλλους.
Δεν είμαι στρατιώτης.
Έρχομαι για να κερδίσω.
-Μεγαλειοτάτη. -Λοχαγέ.
-Οι κήρυκες θα σας ανακοινώσουν. -Ευχαριστώ.
Πώς να τους στείλω σ' έναν πόλεμο που δεν κήρυξα εγώ;
-Ζητάς τη συμβουλή μου; -Ναι.
Έξοχα.
Δεν έχω να προσφέρω κάποια, μα ευχαριστώ που ρωτάς.
Άκουσέ με.
Γι' αυτόν τον ρόλο γεννήθηκες.
Δεν αμφιβάλλω στιγμή ότι θα βρεις τα λόγια.
-Χάρλαν. -Η βασίλισσα είναι έτοιμη!
Μάλιστα, κύριε.
Η Αυτού Μεγαλειότης, η βασίλισσα!
Σάρλοτ!
Δεν πίστευες ότι θα σ' άφηνα να ξεγλιστρήσεις πάλι;
Μα η Πυξίδα απέχει από πόλεμο και πολιτική.
Πράγματι.
Οφείλω μόνο να σε φέρω πίσω ζωντανή.
Κι αν πρέπει να σκοτώσω μπόλικους Τριβάντιαν, ας είναι.
-Γεια σου, Κοφούν! -Χάνιβα.
Πολίτες του Παγιάν!
Η αδελφή μου έχει βάλει το έθνος μας σε μεγάλο κίνδυνο.
Εξαιτίας της δικής της χειραγώγησης και των ψεμάτων,
ερχόμαστε αντιμέτωποι με τον στρατό των Τριβάντιαν στο κατώφλι μας.
Δεν θα το αρνηθώ.
Αρκετά ψέματα σας έχουν πει.
Από αυτήν τη βασίλισσα θ' ακούτε μόνο την αλήθεια.
Και η αλήθεια είναι…
ότι αντιμετωπίζουμε έναν εχθρό ισχυρότερο από εμάς.
Έχουν περισσότερους άνδρες.
Είναι καλύτερα οπλισμένοι και εκπαιδευμένοι.
Αν φοβάστε, λοιπόν…
να γνωρίζετε ότι δεν είστε οι μόνοι.
Αντίθετα με την αδελφή μου, εγώ είμαι μητέρα και σύζυγος.
Και είμαι τρομοκρατημένη.
Για πολλά χρόνια έζησα στα βουνά με τους Άλκενι,
όπου δεν βάζαμε τίποτα πάνω από την οικογένεια και την κοινότητα,
και όπου κάθε ζωή ήταν πολύτιμη.
Και τώρα σας απευθύνομαι όχι ως βασίλισσά σας,
μα ως μητέρα και σύζυγος.
Και σας απευθύνομαι όχι ως πολεμιστές,
μα ως συζύγους, και γιους, και θυγατέρες.
Όλοι φοβόμαστε.
Και όλοι έχουμε πάρα πολλά να χάσουμε.
Αυτήν τη στιγμή, λοιπόν…
σας προσφέρω αυτήν την παρηγοριά.
Στις τόσες γενιές που το Παγιάν έχει παλέψει
να επιβιώσει των επιθέσεων των Τριβάντιαν…
ποτέ δεν μας έχουν κατακτήσει.
Τ' άρβυλα των Τριβάντιαν ποτέ δεν έχουν πατήσει το χώμα μας, κι ούτε πρόκειται!
Καμία ποσότητα θείου οστού ή φωτιάς δεν θα 'ναι ποτέ αρκετά
για να μας χωρίσει απ' αυτόν τον τόπο,
τον τόπο των οικογενειών μας, τον τόπο των προγόνων μας!
Πιστεύω σ' ένα μέλλον μακράν καλύτερο από το παρελθόν μας!
Ένα μέλλον όπου εμείς κι οι οικογένειές μας θα ευημερήσουμε και θα ακμάσουμε
σ' έναν τόπο ασφαλή από το μίσος και τη μισαλλοδοξία,
ασφαλή από τις κατακτητικές στρατιές!
Γι' αυτό το μέλλον ακριβώς πολεμάμε σήμερα.
Γι' αυτό, λοιπόν, Παγιάν συμπολίτες μου…
ανδρείοι γιοι και θυγατέρες του Παγιάν…
να είστε γοργοί.
Να είστε δυνατοί.
Και δώστε στον εχθρό να καταλάβει
πως μπορεί το αίμα τους να χυθεί στη γη μας,
μα αυτή θα παραμείνει, τώρα και για πάντα,
γη των Παγιάν!
-Τακ! -Τακ!
Πάρις.
Εδώ, Μπάμπα Βος. Στο πλευρό σου.
Θα αντιμετωπίσεις τον Ίντο ξανά.
Δεν μπορώ να σκοτώσω τον αδελφό μου.
Τότε, θα σε σκοτώσει εκείνος!
Ίσως.
Και νομίζεις πως τότε θα εξιλεωθείς;
Βάλε το μυαλό σου να δουλέψει, στουρνάρι!
Σκέψου τα παιδιά σου. Ποιος θα τα προστατέψει από κείνον;
-Εσύ. -Μην είσαι ανόητος, Μπάμπα.
Δεν σ' ευχαρίστησα ποτέ.
Για τι πράγμα;
Για τα πάντα.
Για όλα.
Φέρε μου πίσω τα παιδιά σου ασφαλή και πατσίζουμε.
Ναι.
Μα θέλω να κάνεις κάτι για μένα.
Μαμά.
Παιδιά μου.
Μακάρι να σας έπειθα να μείνετε εδώ μαζί μου.
Τι σόι πριγκίπισσα και πρίγκιπας θα ήμασταν αν κρυβόμασταν από τον πόλεμο;
Εγώ το επέλεξα αυτό, όχι εσείς.
Το επιλέγουμε τώρα.
Να προσέχετε ο ένας τον άλλο.
-Εντάξει. -Εντάξει.
Το υποσχόμαστε.
Πηγαίνετε.
Μάγκρα.
Μπάμπα…
Γύρνα κοντά μου.
Με την οικογένειά μας.
Ναι.
Φρύνε!
Εδώ, Πάρις!
Άκουσα ότι σ' έχουν στην άμυνα.
Με τέτοιο βαθμό και δεξιότητες, και να χτίζω οχυρώματα.
Στα έμπροσθεν ανήκω.
Αν ήξερα ότι θα το 'παιρνες τόσο κατάκαρδα,
θα το ξανασκεφτόμουν να το ζητήσω από τη βασίλισσα.
Τι εννοείς;
Πρέπει να ταξιδέψω. Σκέφτηκα πως ίσως θα ήθελες να με συνοδεύσεις.
Πού πάμε;
Θα σου εξηγήσω στον δρόμο. Ετοίμασέ μου ένα άλογο!
Ένα καλό άλογο. Το δικό σου άλογο!
Φεύγουμε αμέσως!
Ένα αεροπλάνο.
Ναι.
Θα ήταν τόσο τρομακτικό να πέφτεις απ' τον ουρανό μέσα σε μεταλλικό κύλινδρο.
Σχεδόν σαν να μην είχες λόγο να βρίσκεσαι εκεί πάνω εξαρχής.
Τούτη η σέλα δεν είναι μαλακή.
Δεν ξέρεις ότι τη λαδώνουν;
Μερικές φορές αρκεί να πεις ένα απλό "ευχαριστώ".
Κακοδιάθετος είσαι.
Συνηθίζω να προχωρώ προς τη μάχη, όχι μακριά της.
Αυτός ο πόλεμος θα 'ναι πολύ μεγαλύτερος από μία μάχη.
Όχι αν χάσουμε αυτή.
Ο πόλεμος δεν αφορά τα Τριβάντες και το Παγιάν.
Ο κόσμος πρόκειται ν' αλλάξει, Φρύνε.
Η όραση επιστρέφει!
Σ' αυτό αφορά αυτός ο πόλεμος,
ακόμη κι αν εκείνοι που τον κάνουν τ' αγνοούν.
Εγώ ξέρω ότι η νέα μας βασίλισσα
μας ζητά όχι μόνο να ξεχάσουμε τα πιστεύω μας,
αλλά και να τα πολεμήσουμε.
Η Μάγκρα είναι πολλά περισσότερα από μια Κέιν.
Είναι η μητέρα της Χάνιβα και του Κοφούν. Εκείνοι κρατούν το κλειδί του μέλλοντος.
Το 'χεις ονειρευτεί κείνο το μέλλον;
Ονειρεύομαι πολλά μέλλοντα.
Κι από τι εξαρτώνται;
Από μικροπράγματα, όπως ένα ασφαλές ταξίδι για εμάς τους δυο.
Τίποτα δεν βγάζει νόημα.
Τότε, γιατί ήρθες;
Επειδή μου το ζήτησες εσύ.
Θα κατασκηνώσουμε εδώ απόψε.
Ο Θεός Φλόγα κρατά ακόμη. Ας προχωρήσουμε.
Όχι. Έχω τους λόγους μου.
Αυτό είναι το σημείο.
Καλύτερα κοιμήσου εδώ μαζί μου.
Τι είπες;
Θα είμαστε πιο ζεστοί αν κοιμηθούμε μαζί.
Μήνυμα ελήφθη, στρατιώτη.
Θα είμαι σωστός κύριος.
Αν πίστευα πως θα ίσχυε κάτι τέτοιο, δεν θα 'κανα τον κόπο να 'ρθω δω.
Κάποιος είναι εκεί έξω.
Τι σε προβληματίζει, Κοφούν;
Πέραν του ότι πάμε να τα βάλουμε με την ισχυρότερη στρατιά της ηπείρου;
Ναι, πέραν αυτού.
Τίποτα. Μια χαρά είμαι.
Έλα τώρα. Σχεδόν δεν μιλιέσαι από τότε που γύρισα απ' τη διάσκεψη.
Ήμουν απασχολημένος.
Η μητέρα μας είναι η βασίλισσα.
Εσύ είσαι πρίγκιπας. Εγώ είμαι πριγκίπισσα.
Πάμε στον πόλεμο και δεν έχεις τίποτα να πεις;
Τι διαβάζεις;
Ένα βιβλίο με ποιήματα. Το βρήκα στα Τριβάντες.
Υπήρχαν βιβλία στα Τριβάντες;
Πολλές εκπλήξεις υπήρχαν στα Τριβάντες.
Θα μου διαβάσεις κάτι;
Διάβασε μόνος σου.
Σε παρακαλώ;
"Γυρνώντας σε ολοένα πλατύτερους κύκλους Το γεράκι δεν ακούει τον γερακάρη
Τα πάντα καταρρέουν Το κέντρο δεν αντέχει
Αναρχία ξεχύθηκε στην πλάση
Γιομάτος αίμα ξεχείλισε ο ποταμός
Και παντού Η τελετή της αθωότητας πνίγεται
Οι βέλτιστοι καμιά πεποίθηση δεν έχουν Ενώ οι χείριστοι
Γεμάτοι απ’ του πάθους την ένταση
Σίγουρα κάποια αποκάλυψη πλησιάζει
Σίγουρα η Δευτέρα Παρουσία πλησιάζει
Η Δευτέρα Παρουσία!
Αυτά τα λόγια ώσπου να ξεστομίσω
Μια πλατιά εικόνα του Spiritus Mondi Βασανίζει τη ματιά μου:
Κάπου στην άμμο της ερήμου
Μια μορφή με λιονταριού σώμα Κι ανθρώπου κεφάλι
Ένα βλέμμα κενό κι άσπλαχνο σαν τον ήλιο
Κινείται με μηρούς αργούς Ενώ ολόγυρά του
Παραπαίουν σκιές Αγαναχτισμένων πουλιών της ερήμου
Το σκοτάδι πέφτει πάλι Μα τώρα ξέρω
Πως είκοσι αιώνες πετρωμένου ύπνου
Σ' εφιάλτη μετατράπηκαν Από λίκνο
Και ποιο θεριό αμείλικτο
Μια που ήρθε η ώρα του επιτέλους
Σέρνεται προς τη Βηθλεέμ για να γεννηθεί;"
-Μάγκρα, τρέξε! -Χάρλαν!
Χάρλαν!
Ξεφτιλισμένοι Τριβάντιαν!
Χάρλαν;
Μάγκρα!
Πόσο χαίρομαι που έμεινα για να σε προστατεύσω.
Πού χτυπήθηκες;
Σχεδόν παντού.
-Είναι κι άλλοι; -Δεν νομίζω.
Φρουροί!
Όχι, μείνε μαζί μου.
Κι έλεγα, δεν θα το πει ποτέ;
Φτάσαμε πριν απ' τους Τριβάντιαν. Κατασκηνώστε!
ΓΚΡΙΝΧΙΛ ΓΚΑΠ
Έχουμε 160 μαχητές τούτη τη στιγμή.
Περισυλλέξαμε δέκα νεοσύλλεκτους από πόλεις στο διάβα μας.
Αν οι Τριβάντιαν έχουν όντως δύναμη 250 ανδρών.
Αυτό το οχυρό σχεδιάστηκε για ν' απαλείψει το αριθμητικό πλεονέκτημα.
Τα στενά χαρακώματα θα στριμώξουν τους Τριβάντιαν
και θα φέρουν ισορροπία στο πεδίο μάχης.
Έχεις πολεμήσει εδώ ξανά;
Ποτέ.
Είναι εδώ.
Μπαμπά.
Είναι υπερβολικά πολλοί.
Αγιούρα.
Μετρώ περίπου 350, κύριε.
Οι κατάσκοποι του Γκόσετ έκαναν λάθος.
Είναι εδώ.
Νωρίτερα απ' το αναμενόμενο.
Δεν θα 'χει σημασία. Ποιους βλέπεις;
Εκατό στρατιώτες μπροστά στην πύλη.
-Θα 'ναι κι άλλοι μέσα στο οχυρό. -Λοχαγέ…
δεν ρώτησα τι βλέπεις.
Ρώτησα ποιους βλέπεις.
Βλέπω τον Μπάμπα Βος.
Ωραία.
Θα τους πολεμήσουμε στα χαρακώματα. Εκεί θα πλεονεκτούμε.
Τυμπανιστές!
-Θα 'ναι αρκετό αυτό; -Όχι.
Μα τουλάχιστον θα σκοτώσουμε περισσότερους προτού μας πάρουν φαλάγγι.
-Όχι. -Τι κάνεις;
Σάρλοτ.
Πρέπει να το σταματήσουμε.
-Τι είναι αυτά που λες; -Έχω μια φίλη στην άλλη πλευρά.
Αν τους πω ότι η βασίλισσα έχει εκθρονιστεί…
-Χάνιβα, θα σε σκοτώσουν. -Πρέπει να μ' εμπιστευτείς.
Μπαμπά.
Άφησέ τη να πάει.
Τι;
Σώθηκαν οι επιλογές, αγόρι μου.
Άφησέ τη να προσπαθήσει.
-Κακώς είσαι εδώ. -Κακώς είμαστε όλοι εδώ.
Αυτό που έκανες στην ειρηνευτική διάσκεψη…
Η βασίλισσα Κέιν σάς επιτέθηκε.
Θα έκανε τα πάντα για τον ιερό της πόλεμο. Πρέπει να μάθετε ότι δεν φταίγαμε εμείς.
Ρεν, κάλλιο να πέθαινα παρά να σε βλάψω. Πίστεψέ με.
Σε πιστεύω.
Η βασίλισσα δεν είναι πια στην εξουσία.
Η μητέρα μου πήρε τον θρόνο μόλις γυρίσαμε.
Βασίλισσα η Μάγκρα;
Ναι. Και δεν θέλει αυτόν τον πόλεμο.
Μπορείς να μιλήσεις στον Ίντο.
Όχι, δεν θα μ' ακούσει.
Πρέπει να προσπαθήσεις.
Εκατοντάδες Τριβάντιαν και Παγιάν θα πεθάνουν για ένα ψέμα,
αν δεν το σταματήσουμε αυτό τώρα αμέσως.
Είναι πολύ αργά. Πρέπει να γυρίσεις πίσω.
Τι;
-Ρεν! -Τοξότες!
Τρέξε!
Υψώστε βέλη!
Πυρ!
Υποτιτλισμός: Εύα Τανταλίδου